**Nattens løb i Holbæk i ny forklædning:**

For 22. gang skyder Holbæk Løbe- og Motionsklub Danmarks ældste Natløb i gang den 1. september kl. 21.00. Starten går fra Torvet på Ahlgade i Holbæk.

Efter flere år med samme koncept har Holbæk Løbe- og Motionsklub rystet posen en del.

Det er blevet tid til ændringer – vi er oppe imod en masse andre motionsløb – og med vores traditionsløb skal vi også kunne tilbyde aktiviteter, som ingen andre kan, Fortæller Formand Hans Bruun-Jensen.

Vores Natløbsrute er blevet ændret fra de 5 km. til en rundstrækning på 2,5 km – Og hvorfor så det? Vi har i flere år gerne ville ændre ruten, da ikke alle synes, det altid har været optimalt at sende deltagere langt ud af Munkholmvej og retur uden at møde tilskuere. Så nu er der blevet lavet en ny bynær rute på 2,5 km., hvor vi håber at kunne tilbyde et løb med en god stemning på langt det meste af ruten og ikke mindst en større oplevelse for både tilskuere og løbere, da både 5 og 10 km. deltagerne vil passere start- og målområdet henholdsvis 2 og 4 gange.

Med ændring af ruten til de 2,5 km. har vi også fået mulighed for at tilbyde et børneløb på 2,5 km. Børneløbet vil have start kl. 21.00 – så har småbørnsforældrene mulighed for at sende deres børn ud på ruten og stadig selv nå at være klar til start kl. 21,30.

Alle 22 gange, hvor Nattens løb har været afholdt, har vi altid løbet mod vest – det er ændret i år så vi har vendt ruten , så deltagerne løber mod øst, ned igennem Labæk – Christian Hansensvej – Tidemandsvej – Jernbanevej - Klosterporten – Rådhusvej – Lindevej – Ahlgade – Gasværksvej – Blegstræde.

Vi håber med de nye tiltag, at endnu flere familier vil finde vej til Nattens løb i Holbæk og få en rigtig hyggelig aften i byens gader, hvor alle gerne skulle få en super motionsoplevelse, med masser af tilskuere langs ruten, og hvor der igennem centrum vil være en super feststemning.

Natløbet giver en unik mulighed for at nyde Holbæks smukke gader – og hele aftenen holder alle byens forretninger aften åbent frem til kl. 22. Der vil være masser af underholdning og masser af gode tilbud. Også vores store scene på Torvet vil der være en masse spændende underholdning – så tag hele familien med til Holbæk og gør et godt køb og slut aftenen af med en motionsoplevelse, som du ikke oplever mange andre steder.

Der er distancer til alle 2,5 km - børneløb, 5 og 10 km. samt 5 km. gang. Vi håber, at se masser af deltagere og deres familier denne aften til et unik løb. Efter løbet bliver der serveret grillet Torvepølser + frugt og vand.   
Der vil til alle deltagere være en flot topkvalitets-løbe-T-shirt fra Newline, som i år er neongul.   
  
Tilmeldingen til løbet er i fuld gang – prisen for at deltage er: børn under 16 år 150 kr. – 5 km 175 kr. – 10 km. 200 kr. Sidste tilmelding er søndag den 27. august 2017. Herefter er der mulighed for eftertilmelding fra onsdag den 30. august 2017. Eftertilmeldingen kan ske fra vores stand i Sportmaster, Holbæk, - det også er her I kan få udleveret jeres startnummer/ Løbs T-shirt.   
  
Læs mere om Natløb her: <http://www.holbaek-lmk.dk>   
  
facebook side: <https://www.facebook.com/Nattens-Løb-Holbæk-417222618367574/>

.   
  
  
  
  
  
  
Mvh.   
  
Holbæk Løbe og Motionsklub